સ્વચ્છતા અભિયાન અંતર્ગત શનિવારે ભરૂચ નગરપાલિકા દ્વારા તમામ 11 વોર્ડમાં સફાઇનો કાર્યક્રમ રાખવામાં આવ્યો હતો. કસકના સ્લમ વિસ્તારમાં સફાઇ માટે સાંસદ મનસુખ વસાવા સહિત ભાજપના આગેવાનો પહોંચી ગયાં હતાં. તેઓ સફાઇ કરી રહયાં હતાં દરમિયાન ઝાડી ઝાંખરા નજીકથી પ્લાસ્ટીકની પોટલી જેવી લાગતી થેલીઓ મળી આવી હતી. આ જોઇને સાંસદ મનસુખ વસાવાએ ટીપ્પણી કરી હતી કે, પીતા હોય તો ભલે પણ વ્યવસ્થિત જગ્યાએ. તેમની આ ટીપ્પણીનો વીડીયો સોશિયલ મીડીયામાં વાઇરલ થયો હતો. એક તરફ રાજયની ભાજપ સરકાર દારૂબંધીના કાયદાના કડક અમલ માટે વિવિધ પ્રયાસો કરી રહી છે તો બીજી તરફ ભાજપના સાંસદને જ લોકો દારૂ પીએ તેની સામે વાંધો ન હોવાનું ફલિત થયું છે.